כנגד הנאשם הוגש כתב אישום בגין עבירה של עצירת רכב באופן שיש בו הפרעה לתנועה בניגוד לתקנה 71 (1) לתקנות התעבורה.
מכתב האישום עולה כי העבירה בוצעה בתאריך 03.11.12 בשעה 11:50 או בסמוך לה עת עצר הנאשם את רכבו הפרטי מ.ר 82-281-25 (להלן:"הרכב") בכביש 55 נבי אליאס באופן שיש בו משום הפרעה לתנועה.
בישיבת ההקראה בתאריך 19.02.14 כפר הנאשם. בטענה שלא עמד בחניה כפולה אלא עמד במקום שמיועד לחניה.
עת/1 – רס"מ דהן שמעון ערך והגיש את ת/1 הודעת תשלום קנס.
סיפר שביצע אכיפה בכביש 55 כפר נבי אליאס, על פי תלונה על הפרעה לתנועה, המדובר בכביש שחוצה את הכפר ובו ישנן חנויות מצד ימין ושמאל ושול שאינו מאפשר חניה. לגרסתו חלקו האחורי שמאלי של רכב הנאשם הפריע לתנועה ולכן נרשם לו דוח, ולפני רישום הדוח כרז לרכבים ונתן זמן סביר להזיז את הרכבים כאשר לכל הרכבים שחנו נרשם דוח. מוסיף כי המדובר בשול המסומן בפס צהוב ורק רכב תקוע יכול לעמוד שם.
עת/2 מנחם אבידר ערך והגיש את ת/2 – דוח זכרון דברים – סיפר כי הוא אבטח את השוטר בזמן רישום הדוח.
בת/2 ציין כי עמדו רכבים בשול הדרך תוך הפרעה לתנועה, לאחר שעת/1 כרז ואיש לא ניגש להזיז את הרכב נרשמו דוחות, רשם דוח למונית שחנתה על השול הימני.
חנה את המונית על השול והלך לקנות ברז, הגיש תמונה נ/1 בה סימן היכן חנה רכבו. טוען כי לא היה שילוט האוסר חניה ומוסיף כי במקום חניות ובכל מקום שיש מדרכה עומדים ליד המדרכה. טוען שלא שמע שהשוטר כרז.